Wan woman i lusum laef
Polis i arestem wan man long Blacksand, Port Vila, folem ded blong wan mama long eli moning tete.
Polis i konfem se saspek ia hemi wan prisoner we i stap long bail.
Tufala ia i wan couple mo tufala i kat wan tu manis bebe.
Ol neigbour long eria ia i talem se hemi i no festaem we man blong hem i killim hem, longtaem we women ia i kat bel yet hemi faetem nogud women blem tu taem. Mbe tete faet blong tufala i lid i ko long ded blong woman ia.
Ol neigbour long rent haos we tufala i liv long hem oli sherem stori blong olgeta.
“Mifala evri wan i silip hemi araon haf pas wan long moning taem mifala i harem wan noise long neks haos we woman i talem se yu no tajem mi,”Mr NicksonWorek i talem.
“Afta long hem ia, mifala i harem nomo wan sound we i faerap fo taem.Taem mifala i kam aotsaed mbe luk woman ia i foldaon i stap.
“Mbe man blong hem i ronwe, afta mi kolem promedic blong kam.”
Bebe blong women ia i stap long hand blong ol famili wael police i stap mekem investigation.
VBTC Nius hemi kasem infomesen se saspek we i stap long hand blong polis hemi stap long bail from we hemi i bin killim woman blong hem mo oli arestem hem long August yia.
Correctional Services hemi no rispon yet long moa ditel blong foma prisiona ia.
Wan mama long eria ia i enkarejem ol couple blong no yusum violens taem i kat rao long hom.
Forensic Dipatmen long Police hemi stap long site tete moning blong karem ol evidens akesen man ia.
tpi_Latn tpi_Latn tpi_Latn taq_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn